Die wêreld in foto’s – 28 Februarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Pa van Indië voer ŉ begrafnisritueel uit ná sy 32-jarige ingenieurseun doodgeskiet is in Kansas, in die VSA. Foto: Mahesh Kumar A, AP Studente in Parys, Frankryk, betoog teen polisiegeweld. Foto: Thibault Camus, AP Kate, die hertogin van Cambridge, ontmoet baba Mia tydens die opening van ŉ Ronald McDonald-huis in Londen – ŉ verblyfplek vir ouers en hul gesinne wie se kinders hospitaalbehandeling ver van die huis af moet ontvang. Foto: Jeremy Selwyn, AP Kaia Larkas (middel) het die eerste plek gewen tydens ŉ pannekoek-wedloop in Olney, Engeland. Foto: Alastair Grant, AP Gemaskerde feesgangers neem deel aan ŉ driedag-karnaval in Binche, ongeveer 60 km van Brussel, België. Foto: Ye Pingfan, Xinhua